**МЕТОДИКА**

***за определяне на комплексна оценка на оферта***

До оценяване се допускат само предложенията, които съответстват на изисквания и Документацията за участие на Възложителя. Оценяването се извършва на базата на критерии „икономически най- изгодна оферта”, при следните показатели:

**1. Показатели за оценка на офертите**

|  |  |  |
| --- | --- | --- |
| **№** | **Показател** | **Тежест в КО** |
| **П1** | **Обща предлагана цена** | **60 %** |
| **П2** | **Време за реакция след рекламация** | **25%** |
| **П3** | **Оценка на риска** | **15%** |

**2.** **Методика за изчисляване оценката на офертите**

**1. Показател П1: Обща предлагана цена** (максимален брой точки - 100, относително тегло в комплексната оценка - 60 %).

Посочва се общата цена, която участникът предлага за изпълнението на пълния обем на съответната обособена позиция от предмета на настоящата обществена поръчка. При определяне на общата цена следва да се спазват указанията на възложителя да не се превишава прогнозната стойност. В случай на констатирано несъответствие участникът ще бъде отстранен.

Оценката се извършва по следната формула:

П1 =100 х (Цmin /Цn),

където

Цmin е най-ниската предложена обща цена за изпълнение на пълния обем на предмета на настоящата обществена поръчка;

Цn е общата цена за изпълнение на пълния обем на предмета на настоящата обществена поръчка, предложена от участника;

**2.** **Показател П2: Време за реакция след рекламация –** (максимален брой точки - 100, относително тегло в комплексната оценка - 25 %).

По този показател се оценява бързината на доставка на хранителните продукти след тяхното неприемане и рекламация от страна на възложителя поради непълното им съответствие с техническото задание, договорните условия и нормативните изисквания.

Времето за реакция след рекламация се предлага във времеви измервател – **минути** в техническото предложение към офертата.

**Важно! Задължително е предложените минути за реакция след рекламация да бъдат не повече от 90 (деветдесет). Офертата на участник, който предложи минути за реакция след рекламация повече от 90 мин., няма да съответства на изискванията на възложителя и следва да бъде отстранена от участие в процедурата.**

Оценката по този показател се определя по формулата:

П2 =100 х (Срок min /Срок n),

Където:

Срок min е най – краткият предложен срок за реагиране в минути,

Срок n е предложеният от оценявания участник срок за реагиране в минути.

**3. Показател П3: Оценка на риска** (максимален брой точки - 100, относително тегло в комплексната оценка - 15 %).

Всеки участник следва да представи обяснителна записка, съдържаща: Изброяване и разглеждане на рисковете, идентифицирани от самия участник, които биха оказали влияние върху изпълнението на договора; Предложения за намаляване на влиянието на рисковете или ограничаването им (начин/и за преодоляване на рисковете или за тяхното минимизиране и описание на потенциалните предпоставки (допускания) за успешното изпълнение на договора). Стратегия (адекватни мерки) за управление на рисковете и предложения за конкретни действия при всеки един възможен риск с цел влиянието му да бъде ограничено или въобще да не настъпи.

Важно и съществено за възложителя при предложенията относно рисковете и предпоставките е да се обхванат възможно най-много на брой потенциални рискове, свързани с предмета на настоящата поръчка.

Точките по качествения показател – П3 „Оценка на риска" ще се присъждат от оценителната комисия въз основа на експертна мотивирана оценка, която ще оценява въз основа на опита и квалификацията на членовете си.

Скалата за оценка по показател „П3" е тристепенна. Всяка оферта получава 100, 65 или 35 точки, в съответствие с качеството на представената оферта, съгласно изискванията на Възложителя. Максимален брой точки - 100 точки. В таблицата по-долу са дадени пояснения за условията, при които дадена оферта получава оценка.

|  |  |  |
| --- | --- | --- |
|  | Показател и степен на съответствие | Точки |
| **П3** | **Оценка на риска** | **Макс. 100** |
|  | *За техническото предложение важат всички твърдения:*  - Участникът предлага детайлно и ясно описание и подробно обяснение на идентифицираните рискове, които биха оказали влияние върху навременното и качествено изпълнение на договора;  - Участникът е посочил и разгледал подробно конкретни начин/и за преодоляване на рисковете или за тяхното минимизиране:  - Участникът е разработил подробна стратегия (адекватни мерки) за управление на рисковете. | 100 |
|  | *За техническото предложение важат две от следните твърдения:*  - Участникът предлага детайлно и ясно описание и подробно обяснение на идентифицираните рискове които биха оказали влияние върху навременното и качествено изпълнение на договора:  - Участникът е посочил и разгледал подробно конкретни начин/и за преодоляване на рисковете или за тяхното минимизиране;  - Участникът е разработил подробна стратегия (адекватни мерки) за управление на рисковете. | 65 |
|  | *За техническото предложение важат само едно от следните твърдения:*  - Участникът предлага детайлно и ясно описание и подробно обяснение на идентифицираните рискове които биха оказали влияние върху навременното и качествено изпълнение на договора;  - Участникът е посочил и разгледал подробно конкретни начин/и за преодоляване на рисковсте или за тяхното минимизиране;  - Участникът е разработил подробна стратегия (адекватни мерки) за управление на рисковете. | 35 |

За целите на методиката за оценка на офертите, в съответствие с чл. 28, ал. 2 от 30П използваните в предложената таблица за оценка определения /понятия/ са изрично дефинирани по-долу:

\* „Ясно" - следва да се разбира описание, което недвусмислено характеризира конкретния етап или конкретния вид дейност по начин, по който съшият да бъде индивидуализиран сред останалите предвидени етапи/съответно останалите предвидени видове дейности;

\*\* „Подробно/Детайлно" - описанието, което освен че съдържа отделни етапи ивидове дейности, не се ограничава единствено до тяхното просто изброяване, а са добавени допълнителни поясняващи текстове, свързани с обясняване на последователността, съдържанието на отделните документи или други факти, имащи отношение към повишаване качеството на изпълнение на поръчката и надграждане над предвидените технически спецификации и изисквания:

**5. Комплексната оценка на участника се изчислява по следната формула:**

**КО = 0,60 х П1 + 0,25 х П2 + 0,15 х ПЗ**

КО се закръглява до втория знак след десетичната запетая.

Максималната стойност на общата оценка КО е 100.

**6.** Офертата, получила най-висока комплексна оценка, се класира на първо място по съответната обособена позиция, а останалите оферти - в низходящ ред

В случай, че комплексните оценки на две или повече оферти са равни, за икономически най-изгодна се приема офертата, в която е предложена най-ниска цена.

В случай, че и цените са еднакви, за икономически най-изгодна се приема офертата с по-благоприятна стойност на показателя с най-висока относителна тежест.

Комисията провежда публично жребий за определяне на изпълнител между класираните на първо място оферти, ако по реда, описан по-горе не може да се определи коя е икономически най-изгодна оферта.

